kardosdrur/scandi-wiki huggingface dataset:
Stroopvaffel

En stroopvaffel (oprindeligt ) er en nederlandsk kiks som består af to tynde, hårde, runde, ternede vafler med et lag sødt sirup imellem.

Oprindelse 
Vaflerne stammer oprindeligt fra Gouda i den nederlandske provins Zuid-Holland omkring i 1810, hvilket har givet dem tilnavnet Goudse wafels.

De blev opfundet af en bager, der havde rester fra bageriet, blandt andet brødkrummer, som han sødede med sirup. Den ældste, kendte opskrift på stroopvafler er fra 1840, og de blev i begyndelsen udelukkende lavet i Gouda. Først fra 1870 blev de udbredt andre steder, og i det 20. århundrede er produktionen af stroopvafler blevet industrialiseret. Der er fortsat fire steder (nu fabrikker) i Gouda, hvor vaflen produceres.

Varianter 
De sælges i supermarkeder, special-butikker og ofte som nylavede fra gadeboder. Oprindeligt havde den en diameter på omtrent 10 cm, men den findes nu i flere varianter fra ca. 5 cm og op til 25 cm. I special-butikkerne og på markederne sælges der ofte også snippers, smuldret af afskårne kanter og mislykkede kiks.

Oprindeligt blev de lavet af smuldret fra kiks, dejrester og sirup, hvilket gjorde dem meget billige at lave. Dette gav dem navnet armenkoeken ().

Opskrift 
Dejen laves af mel, smør, brunt sukker, gær, mælk og æg, og steges i et vaffeljern. Efter at vaflerne er blevet stegt bliver de delt på midten mens de er varme, og den ene halvdel bliver smurt med sirup, før de bliver føjet sammen igen. Siruppen er lavet af brunt sukker, smør og kanel.

Den ældste opskrift er de Kamphuysen siroopwafel som beskriver en sirupsvaffel, som er lavet af to sprøde kiks, som er limet sammen med sirup.

Kilder

Eksterne henvisninger 
 Sådan laves stroopwafels (video) 
 Opskrift på stroopwafels 
 Association of Stroopwafel Addicts på Meta-Wiki 

Kager
Mad fra Holland
Søren Skou

Søren Skou (født  20. august 1964) er adm. direktør  for A.P. Møller Mærsk A/S siden 1.  juli 2016 og stoppede d. 31. December 2022, hvor han er gået på pension og Vincent Clerc overtog posten i Mærsk d. 1. Januar 2023. Samt adm. direktør for Transport & Logistics divisionen siden oktober 2016 . 

Den 16. januar 2012 tiltrådte han jobbet som adm. direktør for Maersk Line. Her tog han over fra Eivind Kolding, der startede som ny chef for Danske Bank. 

Søren Skou blev ansat i A.P. Møller i 1983. Mellem 1983 og 2001 arbejdede han i forskellige funktioner i Maersk Line i kontorer i Danmark, USA og Kina. I 1998 skiftede han til Maersk Tankers, og i 2001 blev han udnævnt som adm. direktør for virksomheden.

Kilder

Eksterne henvisninger 

 Profil på maersk.com  

Erhvervsfolk fra Danmark
Maersk Line
Maersk Tankers
Personer i Kraks Blå Bog
Alumni fra Copenhagen Business School
Hitler (flertydig)

Adolf Hitler (1889–1945) var diktator over Nazi-Tyskland fra 1933 til 1945.

Hitler kan også referere til:

Navngivet arbejde

Film omkring Adolf Hitler 
 Hitler (film fra 1962) – en film med Richard Basehart
 Hitler: A Film from Germany – en film fra 1978 co-produceret af BBC
 Hitler, Beast of Berlin – en film fra 1939
 Hitler: The Last Ten Days – en film fra 1973

Andre film 
 Hitler (film fra 1996) – en Malayalam film
 Hitler (film fra 1997) – en Telugu film
 Hitler (film fra 1998) – en Hindi film

Andet arbejde 
 Hitler: Speeches and Proclamations – en bogserie om Hitler's taler
 Hitler: The Rise of Evil – en tv-miniserie fra 2003 af CBS

Andre personer med efternavnet

Pårørende til Adolf Hitler 
 Eva Braun eller Eva Braun Hitler – elsker og kone
 Alois Hitler – far
 Alois Hitler, Jr. – halvbror
 Angela Hitler – halvsøster
 Bridget Hitler – juridiske søster
 Klara Hitler – mor
 Paula Hitler – søster
 William Patrick Hitler – nevø
 Heinz Hitler – nevø

Personer som ikke er relateret til Adolf Hitler 
 Adolf Lu Hitler Marak – en indisk politiker fra Nationalist Congress Party
 Chenjerai "Hitler" Hunzvi – Zimbabwes nationalistiske leder
 Bing Hitler – Tidligere navn for den skotske komiker Craig Ferguson

Fiktive 
 Eddie Hitler, en figur i Bottom
 Gay Hitler, en figur i Saturday Night Live
 Vic Hitler, en figur i Sæson 3 af Hill Street Blues

Se også 
 Hitler moustache
 Reductio ad Hitlerum – en logisk fejlslutning, hvor et argument er forbundet til Hitler
 Hitler Didi – en indisk sæbeoprea fra 2011 på Zee TV
 Elvis Hitler – et amerikansk band

Efternavne
Església de Sant Joan de Caselles

Església de Sant Joan de Caselles er en kirke i Canillo, Andorra. Kirken er national kulturarv og registreret i Cultural Heritage of Andorra. Den blev bygget i 1000- og 1100-tallet.

Referencer 

Kirker i Andorra
Rasmus Rasmussen (færøsk forfatter)

Rasmus Rasmussen (født 13. august 1871 i Miðvágur, død 5. oktober 1962 i Tórshavn) var en færøsk højskolelærer, forfatter og selvstyreaktivist. Han var indvalgt i Lagtinget 1914-1928 som repræsentant for Sjálvstýrisflokkurin. Han var med til at oprette Færøernes første folkehøjskole, Føroya Fólkaháskúli, sammen med Símun av Skarði i 1899, og her arbejdede han som lærer indtil 1947. Han skrev en række bøger, heriblandt Bábelstornið i 1909; det var den første roman skrevet på færøsk.

Bibliografi 
 1909 - Bábelstornið udgivet som bog, (dog først i avisen Tingakrossur 1908-1909)
 1910 – Plantulæra
 1912 – Glámlýsi
 1922–1923 – Voluspá, oversat
 1928 – Høvdingar hittast
 1936 – Føroya Flora
 1942 – Tvær fornsøgur
 1943 – Tvær skaldsøgur
 1945 – Fornmálasagnir og fornmálaljóð
 1945 – Hávamál, oversat
 1946 – Gróðrarnýtsla fyrr
 1949 – Sær er siður á landi, erindriner
 1950 – Føroysk Plantunøvn
 1951 – Yvirlit yvir Føroya søgu
 1952 – Gróður og gróðrarvánir
 2001 – Rakul – og aðrar søgur

Folkehøjskolelærere fra Færøerne
Romanforfattere fra Færøerne
Novelleforfattere fra Færøerne
Faglitterære forfattere fra Færøerne
Politikere fra Sjálvstýrisflokkurin
Personer fra Vågø
Afrikamesterskabet i håndbold 2012 (kvinder)

Afrikamesterskabet i håndbold 2012 for kvinder var den 20. udgave af Afrikamesterskabet i håndbold for kvinder. Turneringen havde deltagelse af 10 hold, som ud over afrikamesterskabet spillede om fire pladser ved VM 2013 og én plads ved OL 2012. Turneringen blev afholdt i Rabat og Salé, Marokko i perioden 11. – 20. januar 2012.

Resultater

Hold

Spillesteder 
 Salle Ibn Yassine, Rabat (5.000 tilskuerpladser)
 Complexe Sportif Moulay Abdallah, Rabat
 Salle Salé, Salé

Indledende runde 
I den indledende runde er de 10 hold opdelt i to grupper med fem hold. Hver gruppe spiller en enkeltturnering alle-mod-alle, og de fire bedst placerede hold i hver gruppe går videre til kvartfinalerne.

Gruppe A

Gruppe B

Finalekampe 

Kvartfinalerne har deltagelse af de otte hold, som sluttede blandt de fire bedste i deres indledende gruppe. Vinderne af kvartfinalerne går videre til semifinalerne, mens taberne går videre til placeringskampene om 5.- til 8.-pladsen.

Placeringskampe

5.- til 8.-pladsen

9.- til 10.-pladsen

Placeringer

Individuelle priser 
Individuelle priser tjent:

Kilder / eksterne henvisninger 
Goalzz.com – Women African Championship Handball in Morocco 2012 
CAHB – CAN2012 – Program   
CAHB – CAN2012 – Resultater kvinder

Noter 

Håndbold i 2012
2012 (kvinder)
Kvindehåndbold
Casablanca
Håndbold i Marokko
Asienmesterskabet i håndbold 2012 (mænd)

Asienmesterskabet i håndbold 2012 var det 15. asienmesterskab i håndbold, og slutrunden med deltagelse af ti hold blev afholdt i Jeddah, Saudi-Arabien i perioden 26. januar – 5. februar 2012. Turneringen fungerede endvidere som den asiatiske kvalifikationsturnering til VM 2013 i Spanien, idet de tre bedste hold kvalificerede sig til VM.

Mesterskabet blev vundet af Sydkorea, som i finalen besejrede Qatar med 23-22. Det var niende gang at Sydkorea vandt det asiatiske mesterskab for mænd. Bronzemedaljerne (og den sidste VM-plads) gik til værtslandet Saudi-Arabien, som vandt 25-20 over Japan i bronzekampen.

Slutrunde

Hold

Indledende runde 
I den indledende runde var de 10 hold opdelt i to grupper med fem hold. Hver gruppe spillede en enkeltturnering alle-mod-alle, og de to bedst placerede hold i hver gruppe gik videre til semifinalerne.

Gruppe A

Gruppe B

Placerings- og finalekampe

Placeringer

Eksterne henvisninger 
 www.asianhandball.org 
 Japan Handball Association

Kilder 

Håndbold i 2012
2012 (mænd)
Jeddah
Håndbold i Saudi-Arabien
FA Cup 1880-81

Football Association Challenge Cup 1880-81 var den tiende udgave af Football Association Challenge Cup, nutildags bedre kendt som FA Cup. 62 klubber var tilmeldt turneringen, der blev afviklet som en cupturnering. Fem af klubberne trak sig imidlertid inden deres første kamp, så turneringen fik reelt deltagelse af 57 klubber, hvilket var ny deltagerrekord. Den første kamp blev spillet den 16. oktober 1880, og finalen blev afviklet den 9. april 1881 på Kennington Oval i London, hvor Old Carthusians FC vandt 3-0 over Old Etonians FC. Det var Old Carthusians' første FA Cup-triumf, og det skulle også blive klubbens eneste finale. Det var fjerde gang, at Old Etonians FC havde spillet sig frem til FA Cup-finalen – og tredje gang at holdet tabte.

Resultater

Første runde 

Første runde blev spillet i perioden 16. oktober – 27. november 1880 og havde deltagelse af 62 hold, der spillede om 31 pladser i anden runde.

Anden runde 

Anden runde blev spillet i perioden 4. – 16. december 1880 og havde deltagelse af de 26 af de 31 hold, der var gået videre fra første runde. Holdene spillede om 13 pladser i tredje runde, mens de resterede fem hold, Clapham Rovers FC, Hertfordshire Rangers FC, Notts County FC, Rangers FC og Romford FC, var oversiddere i denne runde og gik derfor uden kamp videre til tredje runde.

Tredje runde 

Tredje runde blev spillet i perioden 8. januar – 12. februar 1881 og havde deltagelse af tolv af de hold, der var gået videre fra tredje runde, og som spillede om seks ledige pladser i fjerde runde. Seks hold var oversiddere i denne runde, Darwen FC, Grey Friars FC, Marlow FC, Old Carthusians FC, Stafford Road Works FC og Upton Park FC, og de gik dermed videre til fjerde runde uden kamp.

Fjerde runde 

Fjerde runde blev spillet i perioden 5. – 19. februar 1881 og havde deltagelse af de tolv hold, der var gået videre fra tredje runde, og som spillede om seks ledige pladser i kvartfinalerne.

Kvartfinaler 

Kvartfinalerne havde deltagelse af fire af de seks hold, der gik videre fra tredje runde, som spillede om tre pladser i semifinalerne.

Semifinale 

Semifinalen havde deltagelse af to af de tre hold, der gik videre fra kvartfinalerne. På grund af det ulige antal hold var Old Etonians FC oversidder i denne runde og gik derfor videre til finalen uden kamp.

Finale

Kilder / eksterne henvisninger 
 FA Cup Archive  
 RSSSF – 1880–81 FA Cup  
 FA Cup finals – 1881

Noter 

Sæsoner i FA Cup
Fodbold i 1880
Fodbold i 1881
Pareto-fordeling

Pareto-fordeling er en matematisk model, som bruges hos forsikringsselskaber, når de skal beregne, hvor meget forsikringstagerne skal betale i præmier, for at det kan løbe rundt. 

Modellen er opkaldt efter den italienske økonom og sociolog Vilfredo Pareto. 

Når forsikringsselskaber skal vurdere meget store skader opstår der ofte et problem, hvor forsikringsselskaberne kan risikere at undervurdere skaden. Da forsikringsselskaberne selv genforsikrer, kan det være et problem, som koster dem mange penge. 

Ved for eksempel brandskader (hvor en brand har bredt sig) vil man opleve en ”skæv” fordeling, der kan tilnærmes med en log-normalfordeling. Selv om det har vist sig, at log-normalfordelingen kan være nyttig til at beskrive fordelingen af skadesstørrelser, har der dog vist sig et problem med at vurdere de meget store skader. Problemet kan løses ved at bruge pareto-fordeling i stedet for log-normalfordeling. Pareto-fordelingen har vist sig at være mest anvendelig i familie- og grundejerforsikringer.

Definition
En stokastisk variabel X er Pareto-fordelt, hvis tæthedsfunktionen kan skrives således:

parameteren α er Pareto index og xm er den mindste værdi af X (nødvendigvis positiv).

Referencer 
 https://www.matnatverdensklasse.dk/skoler/20022003/a/forsikr.doc 

Statistik
Sandsynlighedsregning
Geogenetik

Geogenetik refererer til processen med at trække korrelationer mellem en person og forskellige grupper af mennesker placeret overalt i verden. Der foretages sammenligninger mellem de genetiske karakteristika af personlige og genetiske karakteristika for forskellige grupper til at hjælpe med at bestemme muligheder i geografiske migration og etniske herkomst. Fossilt DNA-test kan bruges til at opdage geogenetiske sammenhænge.

Referencer 

Genetik
Iskiasnerven

Iskiasnerven (Latin: nervus ischiadicus ) er navnet på den største nerve, mennesket har. Nerven udspringer fra plexus sacralis, går ned gennem benene, for endeligt at forgrene sig til læg og fod. Denne nerve er blandt andet ansvarlig for følesansen og motorisk innervation af muskulaturen i underekstremiteten.

Iskias er ofte refereret til som smerter i dette område. Smerter, der ofte trækker fra lænd og sæderegion ned i benet, tit bag på låret, i knæhasen, læg, hæl og eventuelt videre ud i foden, eksempelvis til storetåen. Dette er dog et smertebillede, som typisk involverer nerverodspåvirkning, eksempelvis forårsaget af en diskusprolaps, der trykker på en eller flere nerverødder. Smerterne er altså ikke altid kun karakteriseret til iskiasnerven, men involverer flere nerver i plexus sacralis; som beskrevet ovenfor vil smerter svarende til iskiasnerven manifestere sig til de distale regioner af underekstremiteten.

”Iskias” stammer fra det græske sprog og betyder ”til hoften / sædebenet”.

Iskiassmerter 
Iskiassmerter opleves som smerter, følelsesløshed eller prikken der kommer til udtryk både i lænd og længere ned gennem balder og ben. Disse smerter skyldes, at iskiasnerven bliver trykket eller klemt af enten skelettet eller af den omkringliggende muskulatur. Disse smerter opleves oftest kun i det ene ben og forværres, når man sidder, end når man står op, grundet yderligere komprimering af de involverede strukturer i siddende stilling.  

Iskiassmerter kan blandet andet opstå ved sport, lange gåture, langvarig kontorarbejde, hvor man er meget siddende og belaster sædemuskulaturen.

Behandling af iskias foregår ofte ved konservativ behandling eksempelvis ved en fysioterapeut eller lignende, hvor behandleren forsøger at få den indeklemte nerve fri eller ved at manipulere de involverede strukturer til at mindske komprimering af de involverede nerver. Generelt anbefales personer med smerter ikke at være sengeliggende, men at holde sig aktive. I svære tilfælde udføres en operation, hvor et stykke af sædebenet fjernes for at gøre plads til nerven.

Referencer 

Nerver
Centralpalatset (Stockholm)

Centralpalatset er en bygning i bydelen Norrmalm i det centrale Stockholm. Bygningen fylder hele kvarteret Röda bodarna, og opførtes i årene 1896–98 efter et projekt af arkitekt Ernst Stenhammar; tagetagen ombygget og tilbygninger foretaget i årene 1929–31 efter et projekt af arkitekt Sven Markelius. På dette sted fandtes tidligere Keyserska huset. Indtil 2022 var Centralpalatset domicil for Sveriges miljøministerium.

Centralpalatset var det første moderne erhvervs- og kontorbyggeri i Stockholm med sin rammekonstruktion i facaden efter amerikansk forbillede.

I starten af 1800-tallet, udvikledes i Europa brugen af jernkonstruktioner i konstruktionssammenhænge, hvilket førte til den for den tid ganske innovative arkitektur, der egner sig til højhuse. En væsentlig forudsætning var, at husene var bygget op omkring et skelet af horisontale og vertikale stålbjælker, som nittedes eller svejsedes sammen, hvilket også kom til udtryk i facadens udformning. En meget anvendt teknologi i USA. I Sverige blev Centralpalatset ét af de første eksempler på bygninger bygget med denne teknologi.

Bygningens facade med søjler er dækket med Vätögranit i stueetagen og engelsk sandsten i almindelighed. Relieffer og friskulpturer i facaden viser billeder fra arbejdslivet. Omkring huset løber altaner med gelændere i sortmalet smedejern. Bygningens blødt afrundede hjørner har enkle ornamenter med blomstermotiver i Jugendstil, og selv gadeskilte er designet i legende jugend. Det er først på grundplanen man opdager, at Centralpalatsets fire facader er af forskellige længder. På bygningens plan fra 1897 er en gennemgang fra Tegelbacken til Rödbodtorget mærkbar, og i husets indre indrettedes to trappehuse, hver med to elevatorer samt fire lysskakte. De elevatorer, der blev installeret havde også fungeret som minaret-elevatorer på Stockholmsudstillingen 1897.

I årene 1929–31 blev yderligere to etager tilbygget efter et projekt af arkitekt Sven Markelius. Denne tilbygning med sine to de-eskalerende taglejligheder passer med sin funktionalistisme godt til kontorbygningens karakter. Statens Fastighetsverk afsluttede i november 2006 et øko-venligt renoveringsprojekt af Centralpalatset.

Kildehenvisninger

Eksterne henvisninger 

Bygninger, konstruktioner og anlæg i Stockholm
Welsh Cup 1880-81

Welsh Cup 1880-81 var den fjerde udgave af Welsh Cup. 17 hold var tilmeldt turneringen, men heraf meldte et hold afbud inden sin første kamp, så reelt deltog 16 hold i turneringen. Finalen blev afviklet den 26. marts 1881 på Racecourse Ground i Wrexham, hvor Druids FC sikrede sig sin anden triumf i Welsh Cup ved at besejre Newtown White Star FC med 2-0.

Kilderne må være ukomplette eller fejlbehæftede, for Llangollen Town FC forekommer to gange i første runde, mens vinderen af kvartfinalen mellem Newtown Excelsior FC og Ruthin Town FC tilsyneladende ikke deltog i semifinalerne.

Resultater

Første runde

Anden runde

Kvartfinaler

Semifinaler

Finale

Kilder / eksterne henvisninger 
 Welsh Football Data Archive – Welsh Cup – 1880/81 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1880
Fodbold i 1881
Clementskirken (Coll de Nargó)

Clementskirken (, ) er en kirke i landsbyen Coll de Nargó i Lleida-provinsen i Catalonien, i det nordøstlige Spanien.

Kirken er fra det 10. århundrede eller i begyndelsen af det 11. århundrede, og er opført i romansk-lombardisk stil, med et enkelt skib og tag med gavl, og ydersiden af facaden er prydet med blinde hvælvinger. Apsis har en hvælvet loftskvartalsfære og på ydersiden løber en frise af blinde arkader fordelt mellem lombardiske pilastre og tre buede vinduer.

Kirkespiret er med islamisk indflydelse, hvor den oprindelige bygning har buede vinduer med hestesko- og pyramideformer, og hvor den tilbyggede del fremviser romansk stil med kuplede vinduer og blinde buede langobardiske vinduer.

Kirker i Spanien
Ernst Heinrich Georg Ule

Ernst Heinrich Georg Ule (født 12. marts 1854, død 15. juli 1915) var en tysk botaniker og rejsende, søn af Otto Ule, bror til Wilhelm Ule. 

Ule var oprindelig gartner. Han rejste 1883 til Brasilien og opholdt sig der og i andre lande i Sydamerika til 1912, da han vendte tilbage til Berlin. En del af tiden (1895—1900) var Ule. Underdirektør ved
Nationalmuseet i Rio Janeiro. Han har som ingen anden tidligere forsker undersøgt meget store dele af Sydamerika i botanisk henseende, tilvejebragt meget omfattende samlinger og gjort en overordentlig mængde biologiske iagttagelser. Hans materiale har været grundlag for en lang række publikationer af meget stor værdi for kendskabet til Sydamerikas plantevækst. Også skrifter af økonomisk og kommercielt indhold foreligger fra Ules hånd.

Botanikere fra Tyskland
Faglitterære forfattere fra Tyskland
Los Negros

Los Negros Island er den 3. største af Admiralitetsøerne. Den har betydning fordi den rummer den vigtigste lufthavn i Manus provinsen på sin østkyst ved Momote. Den har forbindelse til Lorengau, provinshovedstaden på Manus via en hovedvej og en bro. Den
er adskilt fra den større Manus ø af naturhavnen Seeadler Harbor.

Historie 
Los Negros var tidligere en japansk base under 2. verdenskrig, men blev udsat for et kraftigt angreb og landgang den 29. februar 1944 af allierede styrker under slaget om Los Negros, som var indledningen på Felttoget på Admiralitetsøerne.

Efter at den var blevet erobret blev Los Negros i løbet af foråret og sommeren 1944 omdannet til en vigtig luft- og flådebase, som blev anvendt af de allierede styrker indtil krigens slutning i 1945. De allierede byggede bl.a. en avanceret flådebase i Seeadler Harbour, en base for flyvebåde ved Lombrum Point 
og en udvidet flyveplads, som kunne betjene tunge fly, der blev bygget på Mokerang plantagen.

Referencer 

Øer i Papua Ny Guinea
Vor Frue fra Meritxell

Vor Frue fra Meritxell er en andorransk romerskkatolsk statue, der viser en situation, hvor jomfru Maria skal have vist sig. Vor Frue fra Meritxell er skytshelgen for Andorra. Den oprindelige statue var fra det 12. århundrede, men det kapel, hvori statuen stod, brændte ned natten mellem 8. og 9. september 1972, hvorved statuen også gik tabt. En kopi blev skabt af Ricardo Bofill i 1976, og den kan nu ses i det genopførte kapel. 

Andorra
Afbildninger af Jomfru Maria
Monumenter
Irish Cup

Irish Cup er en pokalturnering for fodboldklubber under Nordirlands fodboldforbund, Irish Football Association, som afvikles en gang om året. Turneringen blev oprettet i 1880 og er dermed den fjerdeældste nationale pokalturnering (efter FA Cup etableret i 1871, Scottish Cup etableret i 1873 og Welsh Cup etableret i 1877). Indtil klubberne fra den irske fristat i 1921 brød ud af Irish Football Association, var Irish Cup den nationale pokalturnering for hele øen Irland.

I sæsonen 2015-16 deltog 129 klubber i turneringen, hvor vinderen kvalificerer sig til UEFA Europa League.

Turneringen har siden december 2015 været sponsoreret af Wellpark Brewery og afvikles pr. 2017 derfor under navnet Tennent's Irish Cup. Den har tidligere været sponsoreret af Nationwide Building Society, Bass Ireland Ltd og JBB Sports.

Format 

Irish Cup er åben for alle klubber i Nordirland med "senior"- eller "intermediate"-status. Klubberne opnår dette ved at opfylde bestemte kriterier vedr. faciliteter m.v. vedtaget af Irish Football Association. De 24 klubber i Northern Ireland Football League med senior-status træder ind i turneringen i femte runde, som består af 32 klubber og spilles i januar. Turneringen starter i september med første runde og slutter med finalen i maj.

Turneringen er en cupturnering, hvor holdene sammensættes i kampe ved lodtrækning. Holdet, der trækkes først i en kamp, får tildelt hjemmebane, bortset fra hvis et "intermediate"-hold trækkes mod et "senior"-hold, i hvilket tilfælde "senior"-holdet får hjemmebane. All uafgjorte kampe afgøres ved forlænget spilletid og evt. straffesparkskonkurrence. Semifinalerne og finalen afvikles på Windsor Park i Belfast, og finalen bliver normalt spillet den første lørdag i maj.

Tidligere er forskellige andre formater blevet anvendt for adgangskrav, antallet af hold, antallet af runder, omkampe, forlænget spilletid, straffesparkskonkurrence m.v., men siden starten i 1881 har turneringen altid været en cupturnering, hvor holdene er blevet sammensat ved lodtrækning. Turneringen bliver betragtet som den næstvigtigst fodboldturnering i Nordirland, kun overgået af NIFL Premiership. Irish Cup-finalen er højdepunktet i den nordirske fodboldsæson, og er som regel årets mest velbesøgte klubkamp.

Vinderne af Irish Cup kvalificerer sig til den følgende sæsons udgave af UEFA Europa League, undtaget hvis holdet også har vundet ligamesterskabet (og derfor kvalificeret sig til UEFA Champions League), og i så fald giver Irish League ingen kvalifikation til europæisk fodbold. Tilsvarende kvalificerer vinderne (eller de tabende finalister, hvis vinderne allerede har kvalificeret sig gennem NIFL Premiership) sig også til den følgende sæsons Setanta Cup for hold fra hele Irland.

Turneringer

Vindere og finalister

Finaler

Kilder / eksterne henvisninger 

 Irish FA – JJB Sports Irish Cup  
 RSSSF – Northern Ireland – Cup finals

Noter 

 
Etableret i 1880